आईआरसीटीसी चलाएगा हेरिटेज डेजर्ट स्पेशल ट्रेन
नएसाल में आप लग्जरी यात्रा करना चाहते हैं तो आईआरसीटीसी आपके लिए दो स्पेशल ट्रेन चलाने जा रहा है। इंडियन रेलवे कैटरिंग एंड टूरिज्म काॅर्पोरेशन (आईआरसीटीसी) जनवरी में हेरिटेज सर्किट और डेजर्ट सर्किट सेमी लग्जरी टूरिस्ट ट्रेन चलाएगा। आईआरसीटीसी चीफ रीजनल मैनेजर गुलशन कुमार ने बताया कि यह दोनों ट्रेनें दिल्ली सफदरजंग से चलेंगी लेकिन चंडीगढ़ से जाने वाले यात्रियों के लिए आईआरसीटीसी यहां से कनेक्टिविटी मुहैया करवाएगा।
इसमें यात्रियों को एसी कोच के अलावा थ्री स्टार होटल में ठहराया जाएगा। इन ट्रेनों में यात्रा करने वाले यात्रियों का इंश्योरेंस भी करवाएगा और उन्हें डिस्काउंट भी देगा। चंडीगढ़ से जाने वाले यात्रियों को आईआरसीटीसी शताब्दी से नई दिल्ली ले जाएगा। इसमें पैकेज के अलावा सिर्फ शताब्दी का किराया लिया जाएगा और खाने-पीने का खर्चा आईआरसीटीसीखुद ही उठाएगी। आईआरसीटीसी की ऑफिशियल वेबसाइट Www.irctctourism.com पर बुकिंग कराई जा सकती है। चंडीगढ़ से जाने वाले यात्री सेक्टर-34 स्थित आईआरसीटीसी के ऑफिस से भी बुकिंग करवा सकते हैं।
हेरिटेज सर्किट स्पेशल ट्रेन 17 और 31 जनवरी को दिल्ली सफदरजंग से चलेगी। चार रात पांच दिन का यह टूअर होगा। यह ट्रेन वाराणसी, खजुराहो और आगरा जाएगी। दिल्ली से यह ट्रेन दोपहर 2.30 बजे चलेगी। इसमें फर्स्ट एसी का किराया 31,900 रुपए, सेकंड एसी का 22,700 और थर्ड एसी का 18,290 रुपए होगा। इसमें यात्रियों को थ्री स्टार होटल में ठहराया जाएगा। एसी बस में साइट सीन कराई जाएगी। डेजर्ट सर्किट सेमी लग्जरी टूरिस्ट ट्रेन 3 और 24 जनवरी को दिल्ली सफदरजंग से रवाना होगी। चार रात और पांच दिन का टूअर हाेगा। इसमें जयपुर और जैसलमेर की लग्जरी सैर कराई जाएगी। इसमें फर्स्ट एसी का किराया 32,900 रुपए, सेकंड एसी का 24,525 और थर्ड एसी का किराया 20,625 रुपए होगा।
kas_Deva hin_Deva hin_Deva hin_Deva